Tuairim ó Choiste Eorpach na Réigiún maidir le Feabhas a chur ar Acmhainneacht Riaracháin na nÚdarás Áitiúil agus Réigiúnach chun Infheistíochtaí agus Athchóirithe Struchtúracha a neartú in 2021-2027

(2020/C 79/05)

Rapóirtéir : Manuela BORA (IT/PES), Comhalta de Chomhairle Réigiúnach Marche agus Aire Réigiúnach

TUAIRIM

TÁ COISTE EORPACH NA RÉIGIÚN

Acmhainneacht Riaracháin Leordhóthanach a áirithiú do Chathracha agus do Réigiúin an Aontais: an Dúshlán

1. á chur i bhfáth gur eilimint ríthábhachtach í an acmhainneacht riaracháin le haghaidh cur chun feidhme rathúil infheistíochtaí agus athchóirithe atá riachtanach chun cuspóirí beartais fadtéarmacha an Aontais a bhaint amach. Tar éis don Straitéis Eoraip 2020 dul in éag, ba cheart na cuspóirí fadtéarmacha sin a leagan amach faoi chuimsiú chur chun feidhme na spriocanna forbartha inbhuanaithe, agus ba cheart tosaíocht a bheith ag na spriocanna sin freisin ar scéimeanna rialachais eacnamaíoch is ábhartha don acmhainneacht riaracháin amhail próiseas an tSeimeastair Eorpaigh. á chur i bhfáth freisin a fhíorábhartha atá sé acmhainneacht riaracháin na n-údarás áitiúil agus réigiúnach (LRAnna) a neartú maidir leis na dúshláin chomhshaoil agus aeráide nach mór aghaidh a thabhairt orthu agus an Comhaontú Glas nua á chur chun feidhme;

2. á thabhairt dá aire gur gníomhaithe ábhartha iad na LRAnna i dtaca le roinnt na gcumhachtaí laistigh de na Ballstáit agus gurb iad faoi deara níos mó ná leath na hinfheistíochta poiblí san Aontas, gan dearmad a dhéanamh ar an tionchar mór chun spreagtha a bhíonn acu i leith na hinfheistíochta príobháidí ag an am céanna; á chur i bhfios go láidir gur buntáisteach an ní acmhainneacht fheabhsaithe riaracháin a bheith ag LRAnna má táthar chun beartais phoiblí áit-bhunaithe a chur chun feidhme ar bhealach níos éifeachtaí, ar réamhriachtanas iad sin maidir le muinín a bheith ag na saoránaigh as institiúidí áitiúla, institiúidí réigiúnacha agus institiúidí an Aontais;

3. á thabhairt chun suntais gur tugadh aghaidh ó mhí Eanáir 2017 i leith in 38 dtuairim agus rún ó Choiste na Réigiún, ar a laghad, ar an ngá atá le hacmhainneacht riaracháin na LRAnna a neartú ina lán réimsí, lena n-áirítear an beartas comhtháthaithe, CEIS/InvestEU agus clár an mhargaidh aonair ( 1 ) ; ag tarraingt aird freisin ar an rún dar dáta 9 Deireadh Fómhair 2019 a d’eisigh sé maidir leis an Seimeastar Eorpach agus i bhfianaise a leanfaidh de Shuirbhé Bliantúil Fáis 2020 ( 2 )

4. ag cur in iúl go láidir go dtugtar aghaidh in 12 % de na fo-mholtaí uile a áirítear i moltaí tír-shonracha 2019 ar na dúshláin a bhaineann le hacmhainneacht riaracháin na LRAnna ( 3 ) in 17 mBallstát;

5. á mheas gur dúshlán sistéamach atá i gceist le feabhas a chur ar an acmhainneacht riaracháin. Is éard atá i gceist leis sin: (a) acmhainní daonna (lena n-áirítear tearclíon foirne, deacrachtaí maidir le poist ardcháilithe a líonadh, inniúlachtaí teicniúla inmheánacha neamhdhóthanacha, luach saothair neamhdhóthanach ar fheidhmíocht, tuarastail a bheith níos ísle ná mar atá san earnáil phríobháideach, riachtanais oiliúna státseirbhíseach i ndáil le scileanna digiteacha, an cumas cúraimí ardcháilithe agus teicniúla a dhéanamh agus eolas ar fheidhmiú an Aontais agus deiseanna cistiúcháin); (b) córais agus nósanna imeachta; agus (c) líonrú a dhéanamh le gníomhaithe seachtracha;

6. á thabhairt dá aire, i gcomhréir le prionsabal na coimhdeachta, gurb iad na Ballstáit atá freagrach as cáilíocht an riaracháin phoiblí agus go bhfuil leibhéil éagsúla rialachais i gceist leis. Féadfaidh an tAontas ról comhlántach a bheith aige, áfach, trí chaighdeáin a chomhfhogasú trí reachtaíocht nó trí phróisis chomhordúcháin amhail an Seimeastar Eorpach, agus trí mhalartú dea-chleachtas a chumasú agus trí thacú le héifeachtúlacht agus le nuálaíocht sa riarachán poiblí agus i bhfothú acmhainneachta riaracháin ar gach leibhéal rialtais. D’fhéadfadh Airteagal 14 den Chonradh ar Fheidhmiú an Aontais Eorpaigh a bheith ina bhunús dlí ábhartha do cháilíocht an riaracháin phoiblí i ndáil le seirbhísí ar mhaithe leis an leas eacnamaíoch i gcoitinne;

Measúnú ar an gCreat Airgeadais Ilbhliantúil reatha

7. ag tabhairt le fios gur thacaigh an tAontas Eorpach, faoin gCreat Airgeadais Ilbhliantúil reatha, le fothú acmhainneachta na LRAnna trí bheartas comhtháthaithe, tríd an gClár Tacaíochta um Athchóiriú Struchtúrach agus trí roinnt ionstraimí agus cláir eile ( 4 ) ; lena n-áirítear na hionstraimí agus na cláir sin arna mbainistiú ag BEI a thacaíonn le hinfheistíochtaí na LRAnna ( 5 )

8. ag cur in iúl gurb oth leis an easpa faisnéis thrédhearcach maidir le méid iomlán agus úsáid iarbhír ( 6 ) na n-acmhainní sin de chuid an Aontais atá ar fáil chun cur le fothú acmhainneachta na LRAnna, agus maidir lena dtionchar foriomlán, agus ag iarraidh ar an gCoimisiún an fhaisnéis sin a chur ar fáil a luaithe is féidir; ag moladh freisin go n-áireofaí sa Tuarascáil Faireacháin Bhliantúil ar an gClár Tacaíochta um Athchóiriú Struchtúrach roinn bhuan maidir le rannpháirtíocht na LRAnna ina gcáil mar thairbhithe faoin gClár;

9. á thabhairt dá aire go dtugann an fhaisnéis atá ar fáil le fios nár baineadh leas leordhóthanach as acmhainní an Aontais atá ar fáil d’fhothú acmhainneachta na LRAnna faoin gCreat Airgeadais Ilbhliantúil reatha, i bhfianaise an róil atá ag LRAnna i roinnt na gcumhachtaí atá ann faoi láthair agus i bhfianaise líon na moltaí tír-shonracha atá dírithe ar LRAnna ( 7 ) . Maidir leis an dá chlár a bhféadfadh LRAnna tairbhiú go díreach díobh freisin, léirítear san fhaisnéis atá ar fáil: (a) go bhfuair na LRAnna 15 % den chistiú le haghaidh fothú acmhainneachta atá ar fáil faoi chuspóir téamach 11 de Chistí SIE (CT11); agus (b) nár bhain na LRAnna úsáid shuntasach as cúnamh teicniúil CSIE ar thionscnamh na mBallstát, rud a d’fhéadfadh tacú freisin le fothú acmhainneachta atá nasctha le húsáid na gCistí;

10. den tuairim gurbh fhiú gnéithe breise a ionchorprú i rialacháin chistiúcháin an Aontais chun gur fusa cineálacha éagsúla cistí Eorpacha – de bhreis ar thionscadail chomhtháite – a chomhcheangal laistigh d’aon tionscadal amháin;

11. á chur i bhfios go láidir nach leor an fhaisnéis atá ar fáil maidir le rannpháirtíocht na LRAnna sa Chlár Tacaíochta um Athchóiriú Struchtúrach. De réir meastacháin neamhoifigiúla, níor bhain ach thart ar 6 % de na tionscadail a fuarthas faoi chuimsiú an Chláir Tacaíochta um Athchóiriú Struchtúrach le LRAnna, ar céatadán an-íseal é sin ós rud é go bhfuil 55 % de na moltaí tír-shonracha ar fad dírithe go díreach nó go hindíreach ar LRAnna; ag cur in iúl gurb oth leis, dá bhrí sin, nach féidir le LRAnna rochtain a fháil ar an gClár Tacaíochta sin ach amháin trína rialtais náisiúnta;

12. á mheas go bhféadfaí na nithe seo a leanas a áireamh mar chonstaicí atá roimh LRAnna más mian leo tacaíocht AE a fháil don fhothú acmhainneachta: easpa feasachta maidir leis na deiseanna atá ann cheana; easpa scileanna riachtanacha chun iarratas a dhéanamh ar thacaíocht; deacrachtaí a bhaineann le cómhaoiniú; ualach iomarcach riaracháin; agus easpa tacaíochta ó na rialtais náisiúnta;

13. á thabhairt dá aire go ndealraíonn sé gur i ndoiléire atá na bearnaí idir na Ballstáit maidir le cáilíocht an riaracháin phoiblí ag dul, más go mall féin é ( 8 ) ; á thabhairt dá aire go raibh ról ag beartas comhtháthaithe an Aontais i dtaca leis sin de, go háirithe sna Ballstáit áit inarb ionann na Cistí sin agus a leath nó níos mó den infheistíocht phoiblí iomlán; á chur i bhfáth gurb ionann an cúnamh teicniúil a chuirtear ar fáil ar thionscnamh an Choimisiúin agus beagnach a leath de na hacmhainní atá aige chun fothú acmhainneachta a fheabhsú ar an uile leibhéal le haghaidh bhainistiú Chistí SIE ( 9 )

14. laistigh de thír, mar a léirítear i dtionscnamh “Doing Business” an Bhainc Dhomhanda; ag teacht le tuairim Pharlaimint na hEorpa gur minic, go háirithe sna réigiúin mídheisiúla, a bhíonn sé deacair rochtain a fháil ar chistiú nó é a úsáid [le haghaidh athchóiriú na hearnála poiblí], mar gheall ar an rómhaorlathas, saincheisteanna maidir le hacmhainneacht riaracháin nó neamhrialtachtaí; ag súil leis, ar nós na Parlaiminte, dá bhrí sin, go dtabharfaidh na Ballstáit faoi athchóirithe inmheánacha a dhéanamh arb é is aidhm dóibh éifeacht inbhraite a thabhairt do phrionsabal an dea-riaracháin agus imeachtaí breithiúnacha a bhrostú á thabhairt chun suntais go bhféadfadh éagsúlacht a bheith ann i dtaca le cáilíocht na n-institiúidí poiblíde thír, mar a léirítear i dtionscnamh “Doing Business” an Bhainc Dhomhanda; ag teacht le tuairim Pharlaimint na hEorpa gur minic, go háirithe sna réigiúin mídheisiúla, a bhíonn sé deacair rochtain a fháil ar chistiú nó é a úsáid [le haghaidh athchóiriú na hearnála poiblí], mar gheall ar an rómhaorlathas, saincheisteanna maidir le hacmhainneacht riaracháin nó neamhrialtachtaí; ag súil leis, ar nós na Parlaiminte, dá bhrí sin, go dtabharfaidh na Ballstáit faoi athchóirithe inmheánacha a dhéanamh arb é is aidhm dóibh éifeacht inbhraite a thabhairt do phrionsabal an dea-riaracháin agus imeachtaí breithiúnacha a bhrostú ( 10 )

15. á chur i bhfáth gur measa uaireanta an dúshlán a bhaineann le heaspa acmhainneacht riaracháin mar gheall ar nósanna imeachta lena bhforchuirtear ualach riaracháin iomarcach; á thabhairt dá aire, i ndáil leis an méid sin, an imní atá air faoi thograí an Aontais maidir leis an gcárta ríomhsheirbhísí, faoin nós imeachta um fhógra a thabhairt agus faoin tástáil chomhréireachta a áirítear sa phacáiste seirbhísí, agus faoin ualach breise riaracháin a thagann as reachtaíocht an Aontais agus as an reachtaíocht náisiúnta maidir le soláthar poiblí;

Tograí le haghaidh gníomhaíocht faoin gcéad Chreat Airgeadais Ilbhliantúil eile

16. ag áitiú gur cheart rochtain dhíreach a bheith ag na LRAnna ar chistiú leordhóthanach don fhothú acmhainneachta (i.e. ar ráta nach lú ná an ráta a bhí i bhfeidhm in 2014-2020) trí ionstraimí beartais atá faoi bhainistíocht chomhroinnte; ag moladh, dá bhrí sin, go mbeartófar le hAirteagal 32 de Rialachán na bhForálacha Coiteanna atá beartaithe do 2021-2027, nó le hAirteagal 2 de Rialachán CFRE/CC atá beartaithe, gníomhaíochtaí i ngach clár oibríochtúil atá dírithe ar acmhainneacht na n-údarás poiblí agus na ngeallsealbhóirí a fhorbairt ar an uile leibhéal agus nach mbainfidís go heisiach le bainistiú Chistí SIE;

17. ag díriú aird ar a thuairim maidir le Rialachán na bhForálacha Coiteanna 2021-2027 ( 11 ) atá beartaithe, inar moladh gur cheart an ráta comhréidh do chúnamh teicniúil i gCiste Forbraíochta Réigiúnaí na hEorpa agus sa Chiste Comhtháthaithe (Airteagal 31) a ardú go 5 %, ar a thuairim maidir leis an gcéad timthriall eile de Chiste Forbraíochta Réigiúnaí na hEorpa agus den Chiste Comhtháthaithe ( 12 ) , ina moltar cistiú breise a chur ar fáil don fhothú acmhainneachta, lena n-áirítear i bhfianaise an ghá atá ann na spriocanna forbartha inbhuanaithe a logánú, agus ar a thuairim maidir le Ciste Sóisialta na hEorpa Plus ( 13 ) , atá dírithe ar chuspóir téamach uimhir 11 a thabhairt ar ais don tréimhse i ndiaidh 2020;

18. ag leagan béim ar a thábhachtaí atá sé eolas agus dea-chleachtais a scaipeadh, amhail pleananna na hIodáile maidir le riarachán a neartú ( 14 ) , Cúnant na Méaraí don Aeráid agus d’Fhuinneamh, agus tionscadail comhair idir-réigiúnaigh Interreg na hEorpa; ag fáiltiú roimh thionscnaimh TAIEX-REGIO PEER 2 PEER an Choimisiúin, na comhaontuithe sláine agus an treoirthionscnamh, i gcomhar leis an Eagraíocht um Chomhar agus Forbairt Eacnamaíochta, inar iarradh treochláir le haghaidh fothú acmhainneachta riaracháin a thúsualú don tréimhse tar éis 2020;

19. ag cur in iúl go bhféadfadh an togra atá aige Erasmus a bhunú d’ionadaithe tofa áitiúla agus réigiúnacha a bheith tábhachtach maidir le hacmhainneacht riaracháin a fheabhsú ( 15 )

20. ag cur in iúl gur cheart seirbhísigh phoiblí ó údaráis áitiúla agus réigiúnacha na mBallstát a spreagadh chun tréimhse a chaitheamh le córáis riaracháin na n-institiúidí, na gcomhlachtaí agus na ngníomhaireachtaí Eorpacha éagsúla mar shaineolaí náisiúnta ar iasacht, saineolaí náisiúnta ar oiliúint ghairmiúil, agus mar chuid de chláir riaracháin phoiblí Erasmus;

21. á chur i bhfáth gur cheart cómhaoiniú náisiúnta agus réigiúnach na gclár forbartha acmhainní a dhíolmhú ó na huasteorainneacha easnaimh sa Chomhshocrú Cobhsaíochta agus Fáis;

22. den tuairim, ó tá ceangal ar na húdaráis phoiblí áitiúla agus réigiúnacha na SDGanna a chur chun feidhme ina réimse féin; nach mór don Choiste chuige sin tacú le Sprioc 17, a bhaineann leis an gcomhpháirtíocht dhomhanda. Nuair atá síorfhás ar na naisc ar fud an domhain, is den riachtanas feabhas a chur ar an rochtain ar theicneolaíocht agus ar a bhfuil d’eolas ag na húdaráis áitiúla agus réigiúnacha d’fhonn smaointe a mhalartú agus nuálaíocht phoiblí a chothú;

Rialachas níos fearr agus simpliú

23. á mheas gurb é an sprioc fhadtéarmach ba cheart a bheith ag an Aontas feabhas a chur ar bhonn inbhuanaithe ar acmhainneacht institiúideach agus riaracháin na LRAnna; á chur i bhfios go láidir go dteastaíonn pleanáil fhadtéarmach chuige sin agus san am céanna go bhfuil baol ann go rachfaí ar muinín comhbhabhtálacha i dtaca le hiarrataí gearrthéarmacha na mBallstát ar chúnamh teicniúil;

24. ag athdhearbhú gur uirlis ríthábhachtach é Cúnant na Méaraí chun tacaíocht a thabhairt d’údaráis áitiúla agus réigiúnacha san aistriú i dtreo na neodrachta aeráide. ag tarraingt aird, áfach, ar an gcaoi ar sainaithníodh an easpa acmhainneacht riaracháin mar cheann de na mórbhacainní ar chur chun feidhme an Chúnaint ar chaoi níos éifeachtaí agus go háirithe ar chumas na n-údarás áitiúil agus réigiúnach tairbhe a bhaint as dálaí fabhracha maoiniúcháin do thionscadail athchóirithe éifeachtúlachta fuinnimh;

25. ag cur béim ar an ngá atá le comhordú agus sineirge a bheith ann idir na hionstraimí fothaithe acmhainneachta atá ann cheana a mhaoiníonn an tAontas, agus le faireachán agus meastóireacht thrédhearcach thráthúil a dhéanamh ar na hionstraimí sin; ag athdhearbhú, i ndáil leis sin, a mholta ( 16 ) go n-eiseodh an Coimisiún sraith aonair treoirlínte maidir le fothú acmhainneachta a bhfuil feidhm acu maidir le gach clár ábhartha de chuid an Aontais;

26. ag cur in iúl gurb oth leis gur theip ar na hiarrachtaí chun tuilleadh simplithe a dhéanamh ar na modhanna riaracháin i dtaca le bainistiú na gcistí na torthaí a rabhthas ag súil leo a bhaint amach. Is bac suntasach é sin, a laghdaíonn acmhainní na gcomhlachtaí idirmheánacha agus, go háirithe, acmhainní thairbhithe na cabhrach. Go deimhin, i staidéir a rinneadh le déanaí meastar gurb ionann na costais riaracháin agus 3 % de mheánchostais CFRE agus 2,2 % i gcás an Chiste Comhtháthaithe;

27. ar gach leibhéal rialtais a áireamh sa Suirbhé Bliantúil Fáis, sna Tuarascálacha de réir Tíre agus sna Cláir Náisiúnta um Athchóiriú. Dá ndéanfaí measúnú ar riachtanais agus ar bheartais ghaolmhara um fhothú acmhainneachta ar gach leibhéal rialtais, dhéanfaí uirlis chomhordúcháin straitéiseach de na cláir náisiúnta um athchóiriú; ag teacht leis an moladh ó Pharlaimint na hEorpa caibidil atá tiomnaithe don riarachán poiblí agus don rialachas poiblí a thabhairt isteach athuair sa Suirbhé Bliantúil Fáis á chur i bhfáth gur cheart caibidlí maidir le fothú acmhainneachtaa áireamh sa Suirbhé Bliantúil Fáis, sna Tuarascálacha de réir Tíre agus sna Cláir Náisiúnta um Athchóiriú. Dá ndéanfaí measúnú ar riachtanais agus ar bheartais ghaolmhara um fhothú acmhainneachta ar gach leibhéal rialtais, dhéanfaí uirlis chomhordúcháin straitéiseach de na cláir náisiúnta um athchóiriú; ag teacht leis an moladh ó Pharlaimint na hEorpa caibidil atá tiomnaithe don riarachán poiblí agus don rialachas poiblí a thabhairt isteach athuair sa Suirbhé Bliantúil Fáis ( 17 )

28. á mheas go bhfágfadh rannpháirtíocht struchtúrtha dhíreach na LRAnna, nó a n-eagraíochtaí náisiúnta, sa seimeastar Eorpach, bunaithe ar chomhpháirtíocht agus rialachas il-leibhéil, go bhféadfaidís cabhrú le measúnú a dhéanamh ar riachtanais forbartha acmhainní agus le spriocanna agus beartais fhadtéarmacha a leagan síos, rud a neartódh a n-úinéireacht agus a spreagfadh gníomhaíochtaí. Ba cheart do LRAnna, nó dá n-eagraíochtaí náisiúnta, a bheith rannpháirteach mar chomhpháirtithe iomlána sa Seimeastar Eorpach trí chód iompair Eorpach atá ceangailteach ó thaobh dlí ( 18 ) , agus tá níos mó tábhachta leis sin anois murab ionann agus riamh ós rud é go dtugtar treoirlínte sa seimeastar maidir le clársceidealú an bheartais comhtháthaithe ( 19 ) trí Iarscríbhinn D a ghabhann leis na tuarascálacha de réir tíre. Leis sin, bheadh na LRAnna in ann rannchuidiú, faoi chuimsiú thimthriall an tSeimeastair, le beartais an Aontais a chur in oiriúint go rathúil d’éagothromaíochtaí iarbhír agus do dhúshláin shonracha ar an leibhéal críochach;

29. agus aird chuí á thabhairt ar thograí simpliúcháin an Choimisiúin Eorpaigh don chéad tréimhse eile ó 2021 go 2027, agus á mheas, ar mhaithe le cur chun feidhme an bheartais comhtháthaithe trí bhíthin fhoinsí éagsúla cistiúcháin an Aontais, go bhfuil gá le cur chuige comhtháite a mbeidh an phleanáil chomhpháirteach mar chuid de agus, ar an gcaoi sin, éascófar úsáid ionstraimí éagsúla, amhail Infheistíocht Chríochach Chomhtháite agus forbairt áitiúil faoi stiúir an phobail, lena n-éilítear rannpháirtíocht na n-údarás áitiúil agus réigiúnach sa phróiseas cinnteoireachta agus cur chun feidhme;

30. imníoch, ar an gcaoi chéanna is atá Parlaimint na hEorpa, nach bhfuil creat measúnaithe caighdeánaithe ná comhroinnte ag an gCoimisiún le haghaidh an riaracháin phoiblí ná nach bhfuil modh aige le haghaidh bailiú córasach sonraí, agus ag iarraidh ar an gCoimisiún Eorpach na huirlisí sin a fhorbairt;

31. ag moladh go mbeadh rochtain dhíreach ag LRAnna ar an Clár Tacaíochta um Athchóiriú nua agus go mbeadh sé dírithe níos mó ar chaighdeán an riaracháin phoiblí a fheabhsú agus ar thacú le fothú acmhainneachta ar gach leibhéal rialtais; ag díriú aird ar a mholtaí gur cheart go mbeadh rialachas an Chláir nua sin bunaithe ar chomhpháirtíocht agus rialachas il-leibhéil ( 20 ) ; á iarraidh go ndéanfaí sciar de leithdháileadh an Chláir a chur in áirithe do thionscadail arna n-iarraidh ag na LRAnna; ag moladh gur cheart iarratais ó LRAnna a spreagadh ar bhonn buan agus faireachán buan a dhéanamh orthu, chomh fada agus a bheidh rochtain ag na Ballstáit ar an tSeirbhís Tacaíochta um Athchóiriú Struchtúrach trí phointí teagmhála ar an leibhéal náisiúnta, agus tríothu sin amháin;

32. á chur i bhfios go láidir go bhfuil tábhacht leis an digiteáil gus an ríomhrialachas, lena n-áirítear moil dhigiteacha réigiúnacha agus ardáin sonraí oscailte; agus ag teacht le dearcadh Pharlaimint na hEorpa gur cheart próisis nuálaíochta a chur chun cinn laistigh de riaracháin phoiblí ionas go mbeidh nascacht níos fearr ann mar aon le digiteáil agus seirbhísí digiteacha ar ardchaighdeán ( 21 )

An Bhruiséil an 4 Nollaig 2019. Uachtarán Choiste Eorpach na Réigiún Karl-Heinz LAMBERTZ

(1) Tá go leor eile i gceist freisin, lena n-áirítear SDGanna, an Clár Gníomhaíochta don Chomhshaol, sráidbhailte cliste, straitéisí macrairéigiúnacha, CED, Erasmus+, an Eoraip Dhigiteach (gona mhoil dhigiteacha), straitéisí um speisialtóireacht chliste, comhroinnt díchill agus Rialachán LULUCF (Úsáid Talún, Athrú ar Úsáid Talún agus Foraoiseacht), an Ciste Tearmainn agus Imirce, intleacht shaorga don Eoraip, an geilleagar gorm, agus cur chun feidhme iomlán Chomhaontú Pháras maidir leis an Athrú Aeráide ar leibhéal na tíre.

(2) https://memportal.cor.europa.eu/Handlers/ViewDoc.ashx?doc=COR-2019-03856-00-00-RES-TRA-EN.docx

(3) Anailís chríochach Choiste na Réigiún ar na moltaí tír-shonracha

(https://portal.cor.europa.eu/europe2020/Pages/welcome.aspx#)

(4) Féach an staidéar a choimisiúnaigh Coiste na Réigiún dar teideal Administrative Capacity of Local and Regional Authorities: Opportunities and Challenges for Structural Reforms and a More Effective European Economic Governance [Acmhainneacht Riaracháin na nÚdarás Áitiúil agus Réigiúnach: Deiseanna agus Dúshláin le haghaidh Athchóirithe Struchtúracha agus Rialachas Eacnamaíoch Eorpach níos Éifeachtaí] (https://portal.cor.europa.eu/europe2020/Documents/publi-file/AdminCapacity/AdminCapacity.pdf), chomh maith le staidéar ó Pharlaimint na hEorpa ar Public Sector Reform: How the EU budget is used to encourage it [Athchóiriú na hEarnála Poiblí: Conas a úsáidtear Buiséad an Aontais chun an tAthchóiriú sin a spreagadh] (http://www.europarl.europa.eu/RegData/etudes/STUD/2016/572696/IPOL_STU(2016)572696_EN.pdf)

(5) https://eiah.eib.org/index

(6) Administrative Capacity of Local and Regional Authorities: Opportunities and Challenges for Structural Reforms and a More Effective European Economic Governance [Acmhainneacht Riaracháin na nÚdarás Áitiúil agus Réigiúnach: Deiseanna agus Dúshláin le haghaidh Athchóirithe Struchtúracha agus Rialachas Eacnamaíoch Eorpach níos Éifeachtaí], Staidéar arna choimisiúnú ag Coiste na Réigiún, Deireadh Fómhair 2018 (https://cor.europa.eu/en/engage/studies/Documents/Administrative-capacity/AdminCapacity.pdf)

(7) Féach na doiciméid a luaitear i bhfonóta 11.

(8) De réir athbhreithniú a rinne EPRS le déanaí, bunaithe ar thorthaí an Innéacs maidir le Cáilíocht Rialtais san Eoraip 2017, tháinig feabhas mór ar réigiúin an oirthir i gcomparáid leis na blianta roimhe sin, ach bhí an chuma ar an scéal go raibh meath ag teacht ar roinnt réigiún sa deisceart (http://www.europarl.europa.eu/thinktank/en/document.html?reference=EPRS_BRI(2018)628244)

(9) Cuirtear na tionscnaimh sin i láthair sa roinn shonrach seo de leathanaigh ghréasáin an Choimisiúin maidir le beartas comhtháthaithe: https://ec.europa.eu/regional_policy/en/policy/how/improving-investment/

(10) http://www.europarl.europa.eu/sides/getDoc.do?type=TA&reference=P8-TA-2019-0012&format=XML&language=EN

(11) Arna ghlacadh an 5.12.2018 (https://webapi2016.cor.europa.eu/v1/documents/cor-2018-03593-00-00-ac-tra-en.docx/content) (níl leagan GA ann, teideal aistrithe)

(12) Arna ghlacadh an 5.12.2018 (https://webapi2016.cor.europa.eu/v1/documents/cor-2018-03594-00-00-ac-tra-en.docx/content) (níl leagan GA ann, teideal aistrithe)

(13) Arna ghlacadh an 5.12.2018 (https://webapi2016.cor.europa.eu/v1/documents/cor-2018-03597-00-00-ac-tra-en.docx/content) (níl leagan GA ann, teideal aistrithe)

(14) http://www.pra.gov.it/cosa-sono/

(15) Arna ghlacadh an 31.1.2018 (https://webapi2016.cor.europa.eu/v1/documents/cor-2017-01298-00-00-ac-tra-en.docx/content) (níl leagan GA ann, teideal aistrithe)

(16) Tuairim maidir leis an gClár Tacaíochta um Athchóiriú Struchtúrach 2017-2020 arna glacadh an 7.4.2016 (https://webapi2016.cor.europa.eu/v1/documents/cor-2016-01214-00-00-ac-tra-en.docx/content) (níl leagan GA ann, teideal aistrithe)

(17) Rún ó Pharlaimint na hEorpa an 15 Eanáir 2019 maidir le Assessing how the EU budget is used for public sector reform [Measúnú ar an gCaoi a n-úsáidtear Buiséad an Aontais le haghaidh Athchóiriú na hEarnála Poiblí], http://www.europarl.europa.eu/doceo/document/TA-8-2019-0012_EN.html

(18) Tuairim maidir le Feabhas a chur ar Rialachas an tSeimeastair Eorpaigh: Cód Iompair maidir le Rannpháirtíocht na nÚdarás Áitiúil agus Réigiúnach, arna glacadh an 11.5.2017 (https://webapi2016.cor.europa.eu/v1/documents/cor-2016-05386-00-00-ac-tra-en.docx/content) (níl leagan GA ann, teideal aistrithe)

(19) Tuairim maidir leis an Seimeastar Eorpach agus an Beartas Comhtháthaithe: Athchóirithe Struchtúracha a ailíniú le hInfheistíochtaí Fadtéarmacha, arna glacadh an 10.4.2019 (https://webapi2016.cor.europa.eu/v1/documents/cor-2018-05504-00-00-ac-tra-en.docx/content) (níl leagan GA ann, teideal aistrithe)

(20) Tuairim maidir leis an gClár Tacaíochta um Athchóiriú agus an Sásra Eorpach um Chobhsú Infheistíochtaí, arna glacadh an 5.12.2018

https://webapi2016.cor.europa.eu/v1/documents/cor-2018-03764-00-00-ac-tra-en.docx/content

(21) Rún ó Pharlaimint na hEorpa an 15 Eanáir 2019 maidir le Assessing how the EU budget is used for public sector reform [Measúnú ar an gCaoi a n-úsáidtear Buiséad an Aontais le haghaidh Athchóiriú na hEarnála Poiblí], http://www.europarl.europa.eu/doceo/document/TA-8-2019-0012_EN.html.